CELEX: 62009CA0188
Language: lv
Date: 2010-07-29 00:00:00
Title: Lieta C-188/09: Tiesas (ceturtā palāta) 2010. gada 29. jūlija spriedums ( Naczelny Sąd Administracyjny (Polijas Republika) lūgums sniegt prejudiciālu nolēmumu) — Dyrektor Izby Skarbowej w Białymstoku/Profaktor Kulesza, Frankowski, Jóźwiak, Orłowski spółka jawna w Białymstoku , agrāk — Profaktor Kulesza, Frankowski, Trzaska spółka jawna w Białymstoku (Lūgums sniegt prejudiciālu nolēmumu — PVN — Tiesības uz nodokļa atskaitīšanu — Tiesību uz nodokļa atskaitīšanu summas samazināšana pienākuma lietot kases aparātu neizpildes gadījumā)

11.9.2010   
            
            
               LV
            
            
               Eiropas Savienības Oficiālais Vēstnesis
            
            
               C 246/7
            
         Tiesas (ceturtā palāta) 2010. gada 29. jūlija spriedums (Naczelny Sąd Administracyjny (Polijas Republika) lūgums sniegt prejudiciālu nolēmumu) — Dyrektor Izby Skarbowej w Białymstoku/Profaktor Kulesza, Frankowski, Jóźwiak, Orłowski spółka jawna w Białymstoku, agrāk — Profaktor Kulesza, Frankowski, Trzaska spółka jawna w Białymstoku
   
   (Lieta C-188/09) (1)
   
   (Lūgums sniegt prejudiciālu nolēmumu - PVN - Tiesības uz nodokļa atskaitīšanu - Tiesību uz nodokļa atskaitīšanu summas samazināšana pienākuma lietot kases aparātu neizpildes gadījumā)
   2010/C 246/11
   Tiesvedības valoda — poļu
   
      Iesniedzējtiesa
   
   
      Naczelny Sąd Administracyjny
   
   
      Lietas dalībnieki pamata procesā
   
   
      Prasītājs: Dyrektor Izby Skarbowej w Białymstoku
   
   
      Atbildētājs: Profaktor Kulesza, Frankowski, Jóźwiak, Orłowski spółka jawna w Białymstoku, agrāk — Profaktor Kulesza, Frankowski, Trzaska spółka jawna w Białymstoku
   
   
      Priekšmets
   
   Lūgums sniegt prejudiciālu nolēmumu — Naczelny Sąd Administracyjny — Padomes 1967. gada 11. aprīļa Pirmās direktīvas 67/227/EEK par dalībvalstu tiesību aktu par apgrozījuma nodokļiem saskaņošanu (OV 71, 1301. lpp.) 2. panta pirmās un otrā daļas, kā arī Padomes 1977. gada 17. maija Sestās direktīvas 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopējā pievienotās vērtības nodokļu sistēma: vienota aprēķinu bāze (OV L 145, 1. lpp.), 2. panta, 10. panta 1. un 2. punkta, 17. panta 1. un 2. punkta, 27. panta 1. punkta un 33. panta 1. punkta interpretācija — Šo noteikumu saderīgums ar valsts tiesisko regulējumu, kurā paredzēts obligāti lietot kases aparātus, PVN maksātājiem slēdzot pārdošanas darījumus ar šī nodokļa nemaksātājiem, nosakot par šī pienākuma neizpildi sankciju, kas izpaužas kā tiesību samazināt maksājamā nodokļa summu par 30 % no nodokļa summas zaudēšana
   
      Rezolutīvā daļa:
   
   
               1)
            
            
               kopējai pievienotās vērtības nodokļa sistēmai, kas definēta Padomes 1967. gada 11. aprīļa Pirmās direktīvas 67/227/EEK par dalībvalstu tiesību aktu par apgrozījuma nodokļiem saskaņošanu 2. panta 1. un 2. punktā un Padomes 1977. gada 17. maija Sestās direktīvas 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze, kura grozīta ar Padomes 2004. gada 20. janvāra Direktīvu 2004/7/EK, 2. pantā un 10. panta 1. un 2. punktā, kā arī 17. panta 1. un 2. punktā, nav pretrunā tas, ka dalībvalsts uz laiku ierobežo tiesību uz priekšnodokļa atskaitīšanu summu nodokļa maksātājiem, kuri nav ievērojuši formalitāti grāmatvedības uzskaitē reģistrēt savus pārdošanas darījumus, ar nosacījumu, ka ar šādi paredzēto sankciju tiek ievērots samērīguma princips;
            
         
               2)
            
            
               tādi noteikumi kā 2004. gada 11. marta Likuma par pievienotās vērtības nodokli precēm un pakalpojumiem (ustawa o podatku od towarów i usług) 111. panta 1. un 2. punktā esošie nav “īpaši atkāpes pasākumi”, kuru mērķis ir novērst dažus nodokļu nemaksāšanas vai apiešanas veidus Sestās direktīvas 77/388, kura grozīta ar Direktīvu 2004/7, 27. panta 1. punkta izpratnē;
            
         
               3)
            
            
               Sestās direktīvas 77/388, kura grozīta ar Direktīvu 2004/7, 33. pants nav šķērslis tam, lai saglabātu tādus noteikumus kā 2004. gada 11. marta Likuma par pievienotās vērtības nodokli precēm un pakalpojumiem 111. panta 1. un 2. punktā esošie.
            
         
      (1)  OV C 193, 15.08.2009.